CELEX: 62019CA0825
Language: hu
Date: 2021-10-21 00:00:00
Title: C-825/19. sz. ügy: A Bíróság (negyedik tanács) 2021. október 21-i ítélete (a Thüringer Finanzgericht [Németország] előzetes döntéshozatal iránti kérelme) – Beeren-, Wild-, Feinfrucht GmbH kontra Hauptzollamt Erfurt (Előzetes döntéshozatal – Vámunió – Meghatározott célra történő felhasználási eljárás – Visszamenőleges hatályú engedély – 952/2013/EU rendelet – Uniós Vámkódex – A 211. cikk (2) bekezdése – Időbeli hatály – Feltételek – 2454/93/EGK rendelet – A 294. cikk (2) bekezdése – Terjedelem)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/6
            
         
      A Bíróság (negyedik tanács) 2021. október 21-i ítélete (a Thüringer Finanzgericht [Németország] előzetes döntéshozatal iránti kérelme) – Beeren-, Wild-, Feinfrucht GmbH kontra Hauptzollamt Erfurt
      (C-825/19. sz. ügy) (1)
      
      (Előzetes döntéshozatal - Vámunió - Meghatározott célra történő felhasználási eljárás - Visszamenőleges hatályú engedély - 952/2013/EU rendelet - Uniós Vámkódex - A 211. cikk (2) bekezdése - Időbeli hatály - Feltételek - 2454/93/EGK rendelet - A 294. cikk (2) bekezdése - Terjedelem)
      (2021/C 502/08)
      Az eljárás nyelve: német
      
         A kérdést előterjesztő bíróság
      
      Thüringer Finanzgericht
      
         Az alapeljárás felei
      
      
         Felperes: Beeren-, Wild-, Feinfrucht GmbH
      
         Alperes: Hauptzollamt Erfurt
      
         Rendelkező rész
      
      
                  1)
               
               
                  Az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet 211. cikkének (2) bekezdését úgy kell értelmezni, hogy az nem alkalmazandó az engedély visszamenőleges hatályú megújítása iránti, 2016. május 1., vagyis azon időpont előtt benyújtott kérelemre, amikor e cikk az e rendelet 288. cikkének (2) bekezdése alapján alkalmazandóvá vált, még ha az e kérelemről szóló határozatot ezen időpontot követően is fogadták el.
               
            
                  2)
               
               
                  A 2000. július 24-i 1602/2000/EK bizottsági rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 294. cikkének (2) bekezdését úgy kell értelmezni, hogy az eredeti engedély tárgyát képező ügyletekkel és árukkal azonos jellegű ügyletekre és árukra vonatkozó új, visszamenőleges hatályú engedély vámhatóságok általi kibocsátására nem vonatkoznak az e cikk (3) bekezdésében előírt feltételek.
               
            
         (1)  HL C 77., 2020.3.9.